Klubbens største meritter er cupseieren i 1987 etter mål av trønderen Kolbjørn Ekker, og seriesølv i 1980 og 1982. Klubben spilte i 1. divisjon (tilsvarende Eliteserien) fra 1976 til 1988. Klubben rykket opp til Eliteserien høsten 1999, men rykket ned igjen til 1. divisjon i 2003. I 2016 rykket Bryne ned i 2. divisjon etter 45 sesonger sammenhengende i de to øverste divisjonene. I 2020 rykket klubben opp igjen til nest øverste nivå etter å ha vunnet sin avdeling. I nest siste serierunde i 2024 sikret klubben seg igjen opprykk til øverste nivå i norsk fotball etter å ha vunnet 2-1 mot Egersund foran 4750 tilskuere.